คือผมมีอะไรกับแฟนแล้ว แฟนมีอาการคันและเจ็บ บริเวณปากช่องคลอดอ่ะครับ ผมควรทำไงดีครับ จะติดเชื่อไหมครับ
สวัสดีค่ะ อาการคันและเจ็บช่องคลอด หากเกิดขึ้นภายใน 1 วันหลังจากที่มีเพศสัมพันธ์ ไม่น่าเกิดจากฏรคติดต่อทางเพศสัมพันธ์ต่างๆ เช่น หนองในแท้ หนองในเทียม ซิฟิลิส เป็นต้น แต่อาจเกิดจาก1. มีการฉีกขาดของเยื่อบุช่องคลอดเล็กน้อย จากการมีเพศสัมพันธ์ที่รุนแรง ท่าทางที่พิสดาร หรือมีการใช้สิ่งของสอดใส่ในช่องคลอด จึงทำให้เกิดอาการเจ็บๆ คันๆ หลังจากมีเพศสัมพันธ์ได้ และอาจมีเลือดซึมได้2. การแพ้ระคายเคือง เช่น แพ้ถุงยางอนามัย เจลหล่อลื่น เป็นต้น3. มีการติดเชื้อราในช่องคลอด ทั้งนี้ การติดเชื้อราไม่จำเป็นต้องเกิดจากการมีเพศสัมพันธ์ โดยอาจเกิดจากความอับชื้นภายในช่องคลอด หรือมีโรคประจำตัวเป็นเบาหวาน แต่ทั้งนี้มักจะมีตกขาวที่ผิดปกติร่วมด้วย คือมีตกขาวปริมาณมาก มีลักษณะคล้ายแป้งเปียก หรืออวัยวะเพศภายนอกเกิดมีผื่นแดงนูนหรือผิวแดงลอกให้เห็น4. การติดเชื้อปรสิตในช่องคลอด ซึ่งเกิดจากการการติดต่อทางเพศสัมพันธ์ได้ แต่จะมีตกขาวที่ผิดปกติร่วม คือมีตกขาวปริมาณมาก มีสีแปลกไป เช่น เขียว เทาหรือมีฟอง มีกลิ่นเหม็น เป็นต้น5. โรคเริม ทั้งนี้ หากเคยเป็นมาก่อนแล้ว การเป็นเริมในครั้งต่อๆไป จะไม่ได้เกี่ยงข้องกับการมีเพศสัมพันธ์ แต่จะเกิดเมื่อร่างกายอ่อนแอ ทั้งนี้ จะเห็นตุ่มน้ำใสหรือแผลที่อวัยวะเพศภายนอกร่วมด้วยดังนั้น หากไม่ได้มีอาการอื่นๆ คือตกขาวที่ผิดปกติ มีผื่นหรือแผลที่อวัยวะเพศภายนอก ก็ให้สังเกตอาการไปก่อนได้ แต่หากมีอาการดังกล่าวก็ควรไปพบสูติ-นรีแพทย์เพื่อตรวจค่ะ